ಸ್ಟ್ಯಾಲಿನ್‌ಗ್ರಾಡ್‌‌ ಅನ್ನು ವಶಪಡಿಸಿಕೊಳ್ಳುವುದು ಅಡಾಲ್ಫ್‌ ಹಿಟ್ಲರ್ ಹಾಗೂ ಬೆನಿಟೋ ಮುಸ್ಸಲೋನಿ‌ ಪಾಲಿಗೆ ಎರಡು ಕಾರಣಗಳಿಗೆ ಅತ್ಯವಶ್ಯಕವಾಗಿತ್ತು. ಮೊದಲನೆಯದಾಗಿ, ಸ್ಟ್ಯಾಲಿನ್‌ಗ್ರಾಡ್‌‌ ಕ್ಯಾಸ್ಪಿಯನ್‌ ಸಮುದ್ರ ಹಾಗೂ ಉತ್ತರ ರಷ್ಯಾ ನಡುವಿನ ವೋಲ್ಗಾ ನದಿಯ ದಡದಲ್ಲಿನ ಅತ್ಯಂತ ಪ್ರಮುಖ ಸಂಚಾರ-ಸಾಗಣೆಯ ಕೇಂದ್ರವಾಗಿತ್ತು. ಇದರ ಪ್ರತಿಫಲವಾಗಿ, ಸ್ಟ್ಯಾಲಿನ್‌ಗ್ರಾಡ್‌‌ ನಗರವನ್ನು ವಶಪಡಿಸಿಕೊಂಡರೆ ರಷ್ಯಾದ ಉತ್ತರ ಭಾಗಕ್ಕೆ ಸಂಪನ್ಮೂಲ ಸರಂಜಾಮು ಸಾಗಣೆಯ ಜೀವನಾಡಿಯನ್ನೇ ಕಡಿದಂತಾಗುತ್ತಿತ್ತು. ಎರಡನೆಯದಾಗಿ, ಇದನ್ನು ವಶಪಡಿಸಿಕೊಳ್ಳುವುದರಿಂದ ಜರ್ಮನಿಯ ಪಾಶ್ಚಿಮಾತ್ಯ ಮಿತ್ರಕೂಟದ ಪಾಲಿಗೆ ತೈಲ ಕಣಜದಂತಿದ್ದ ಕಾಕಸಸ್‌ ಪ್ರಾಂತದ ಹಾದಿ ಸುಗಮಗೊಳ್ಳುತ್ತಿತ್ತು. ಇದರಿಂದ ಸ್ಟ್ಯಾಲಿನ್‌ನ ಯುದ್ಧ ಪಡೆಗಳಿಗೆ ಅವಶ್ಯವಿದ್ದ ತೈಲ ಸರಬರಾಜನ್ನು ಒಂದೇ ಹೊಡೆತಕ್ಕೆ ಸ್ಥಗಿತಗೊಳಿಸಬಹುದಿತ್ತು. ಈ ನಗರ ಸೋವಿಯತ್‌ ಒಕ್ಕೂಟದ ಮಹಾನ್‌ ನಾಯಕ ಜೋಸೆಫ್‌ ಸ್ಟ್ಯಾಲಿನ್‌ನ ಹೆಸರನ್ನು ಹೊಂದಿತ್ತು. ಇಂಥ ನಗರವನ್ನು ವಶಪಡಿಸಿಕೊಳ್ಳುವುದರಿಂದ ರಷ್ಯಾಕ್ಕೆ ಸೈದ್ಧಾಂತಿಕತೆಗೆ ಮತ್ತು ಆಂದೋಲನಕ್ಕೆ ಮುಖಭಂಗ ಮಾಡಿದಂತಾಗುತ್ತಿತ್ತು.

ತನಗೀಗ ಸಮಯ ಹಾಗೂ ಸಂಪನ್ಮೂಲಗಳ ಅಭಾವವಿರುವುದನ್ನು ಮನಗಂಡಿದ್ದ ರಷ್ಯಾಕ್ಕೆ ಈ ಯುದ್ಧ ಒಂದು ಬಗೆಯಲ್ಲಿ ಸಾವು-ಬದುಕಿನ ಪ್ರಶ್ನೆಯಾಗಿತ್ತು. ಆದ್ದರಿಂದ ಬಂದೂಕು ಹಿಡಿಯುವ ಶಕ್ತಿ ಇದ್ದ ಪ್ರತಿಯೊಬ್ಬರಿಗೂ ಬಂದೂಕು ನೀಡಿ ನಗರದ ರಕ್ಷಣೆಗೆ ಅಟ್ಟಲಾಯಿತು. ಯುದ್ಧದ ಈ ಹಂತದಲ್ಲಿ ಜರ್ಮನ್‌ ಸೇನೆಗೆ ಹೋಲಿಸಿದರೆ ರೆಡ್‌ ಆರ್ಮಿ ದೂರದಿಂದ ‌ ಕಾರ್ಯಾಚರಣೆ ನಡೆಸುವ ಸಾಮರ್ಥ್ಯವನ್ನು ಕಳೆದುಕೊಂಡಿತ್ತು. ಪರಿಸ್ಥಿತಿ ಹಾಗಿದ್ದರೂ, ನಗರ ಪ್ರದೇಶಗಳಲ್ಲಿನ ಹೋರಾಟಗಳಲ್ಲಿ ಪಾಲ್ಗೊಂಡಿದ್ದ ಯಾವುದೇ ಉತ್ಕೃಷ್ಟ ಯುದ್ಧ ತಂತ್ರಗಳನ್ನು ಹೊಂದಿಲ್ಲದ, ಉನ್ನತ ದರ್ಜೆಯ ಶಸ್ತ್ರಾಸ್ತ್ರಗಳನ್ನೂ ಹೊಂದಿಲ್ಲದ, ಕೇವಲ ಕೈಯಲ್ಲಿನ ಅತ್ಯಂತ ಚಿಕ್ಕ ಶಸ್ತ್ರಾಸ್ತ್ರಗಳನ್ನು ಹೊಂದಿದ್ದ ಹೋರಾಟಗಾರರಿಂದಾಗಿ ರೆಡ್‌ ಆರ್ಮಿಯ ಎಷ್ಟೋ ಸಮಸ್ಯೆಗಳು ದೊಡ್ಡ ಅಪಾಯವುಂಟು ಮಾಡದೇ ಹಾಗೆಯೇ ಪರಿಹಾರಗೊಂಡವು.

ಯುದ್ಧದ ಕ್ರಮ
ಲಿಟ್ಲ್ ಸ್ಯಾಟರ್ನ್ ಕಾರ್ಯಾಚರಣೆ
ಸಾವುನೋವುಗಳು
ಸ್ಟ್ಯಾಲಿನ್‌ಗ್ರಾಡ್‌‌ನ ಪ್ರಾಮುಖ್ಯತೆ